
న్యూఢిల్లీ : పెట్రోలు, డీజిల్ ధరల పెరుగుదలను కేంద్ర మంత్రి కే జే ఆల్ఫోన్స్ సమర్థించారు. వీటిపై విధించే పన్నుల రాబడిని పేద, అణగారిన వర్గాలవారి కోసం ఖర్చు చేస్తున్నట్లు తెలిపారు. ప్రభుత్వం ఉద్దేశపూర్వకంగానే ఈ నిర్ణయం తీసుకుందన్నారు. చెల్లించే సామర్థ్యం ఉన్నవారిపై పన్ను విధిస్తున్నామన్నారు. పెట్రోలు ఎవరు కొంటారని అడిగారు. కారు కానీ, బైక్ కానీ ఉన్నవాళ్ళే పెట్రోలు కొటారన్నారు. కచ్చితంగా అలాంటివాళ్ళు ఆకలితో అలమటించడం లేదన్నారు. చెల్లించగలిగినవాళ్ళు చెల్లించాలన్నారు. పేదలు గౌరవప్రదమైన జీవనం గడపాలని, వారికి మరుగుదొడ్లు, ఇళ్ళు ఉండాలని అన్నారు. అందుకే పన్నులు విధిస్తున్నామని చెప్పారు. ఇది ప్రభుత్వం ఉద్దేశపూర్వకంగా తీసుకున్న నిర్ణయమేనన్నారు. కాంగ్రెస్ ప్రభుత్వాల మాదిరిగా కాకుండా నరేంద్ర మోదీ నేతృత్వంలోని ప్రభుత్వం పేదల కోసం పని చేస్తోందన్నారు. యూపీఏ పాలనలో ప్రజా ధనాన్ని మంత్రులు, అధికార పార్టీ నేతలు దోచుకున్నారన్నారు. తామున్నది పేదలు, అణగారినవర్గాలవారికోసమని చెప్పారు. వారికోసం మరుగుదొడ్లు, పాఠశాలలు, విద్యుత్తు సదుపాయాలు కల్పిస్తామన్నారు. దీని కోసం చాలా సొమ్ము ఖర్చవుతుందని, అందుకే తాము భరించగలిగినవారిపై పన్నులు వేస్తున్నామని చెప్పారు.

newdhilly : petrolu, deasil dharala perugudalanu kendra mantri kee jee alphones samarthinchaaru. veetipai vidhinche pannula rabadini pedha, anagaarina vargalavari kosam kharchu chestunnatlu telipaaru. prabhutvam uddesapurvakamgaane ee nirnayam teesukundannaru. chellinche saamarthyam unnavaaripai pannu vidhistunnaamannaaru. petrolu evaru kontaarani adigaaru. kaaru cony, baik cony unnavalle petrolu kotarannaru. kachitamgaa alaantivaallu aakalitho alamatinchadam ledannaru. chellinchagaliginavalla chellinchaalannaaru. pedalu gouravapradamaina jeevanam gadapalani, vaariki marugudodlu, illu undaalani annaru. anduke pannulu vidhistunnaamani cheppaaru. idhi prabhutvam uddesapurvakamgaa teesukunna nirnayamenannaru. congress prabhutvaala maadirigaa kakunda narendra modii netrutvamloni prabhutvam pedala kosam pani chestondannaru. upa paalanalo praja dhanaanni mantrulu, adhikara party nethalu dochukunnarannaru. taamunnadi pedalu, anagaarinavargaalavaariko cheppaaru. vaarikosam marugudodlu, paatasaalalu, vidyuttu sadupaayaalu kalpistaamannaaru. deeni kosam chala sommu kharchavutundani, anduke taamu bharinchagaliginavaaripai pannulu vestunnamani cheppaaru.